CELEX: 62018CN0786
Language: et
Date: 2018-12-14 00:00:00
Title: Kohtuasi C-786/18: Eelotsusetaotlus, mille on esitanud Bundesgerichtshof (Saksamaa) 14. detsembril 2018 – ratiopharm GmbH versus Novartis Consumer Health GmbH

25.3.2019   
            
            
               ET
            
            
               Euroopa Liidu Teataja
            
            
               C 112/23
            
         
      Eelotsusetaotlus, mille on esitanud Bundesgerichtshof (Saksamaa) 14. detsembril 2018 – ratiopharm GmbH versus Novartis Consumer Health GmbH
      (Kohtuasi C-786/18)
      (2019/C 112/28)
      Kohtumenetluse keel: saksa
      
         Eelotsusetaotluse esitanud kohus
      
      Bundesgerichtshof
      
         Põhikohtuasja pooled
      
      
         Kostja ja kassatsioonkaebuse esitaja: ratiopharm GmbH
      
         Hageja ja vastustaja kassatsioonimenetluses: Novartis Consumer Health GmbH
      
         Eelotsuse küsimused
      
      
                  1.
               
               
                  Kas direktiivi 2001/83/EÜ (1) artikli 96 lõiget 1 tuleb tõlgendada nii, et ravimitootja võib anda valmisravimite tasuta näidiseid ka apteekritele, kui näidiste pakenditel on märge „tootetutvustuseks“; näidised on mõeldud selleks, et apteekrid saaksid ravimeid proovida; ei ole ohtu, et (avamata pakendis) näidised antakse edasi lõpptarbijatele, ning on täidetud raviminäidiste andmise lisatingimused, mis on sätestatud sama direktiivi artikli 96 lõike 1 punktides a–d, f ja g?
               
            
                  2.
               
               
                  Kui esimesele küsimusele tuleb vastata jaatavalt, siis kas direktiivi 2001/83/EÜ artikli 96 lõige 2 lubab kehtestada sellise riigisisese õigusnormi nagu ravimiseaduse (Gesetz über den Verkehr mit Arzneimitteln, Arzneimittelgesetz; edaspidi „AMG“) § 47 lõige 3, kui seda tõlgendatakse nii, et ravimitootja ei või anda valmisravimite tasuta näidiseid apteekritele, kui näidiste pakenditel on märge „tootetutvustuseks“; näidised on mõeldud selleks, et apteekrid saaksid ravimeid proovida; ei ole ohtu, et (avamata pakendis) näidised antakse edasi lõpptarbijatele, ning on täidetud näidiste andmise lisatingimused, mis on sätestatud sama direktiivi artikli 96 lõike 1 punktides a–d, f ja g ning AMG § 47 lõikes 4?
               
            
         (1)  Euroopa Parlamendi ja nõukogu 6. novembri 2001. aasta direktiiv 2001/83/EÜ inimtervishoius kasutatavaid ravimeid käsitlevate ühenduse eeskirjade kohta (EÜT 2001, L 311, lk 67; ELT eriväljaanne 13/27, lk 69), viimati muudetud määrusega (EL) nr 2017/745 (ELT 2017, L 117, lk 1).